Placuit atque convenit inter domnum Widonem abbatem, necnon ab alia parte Adonem levitam ut terras inter se commutare deberent, quod et fecerunt. Inprimis donat Wido abbas campum de ratione Sancti Leodegarii qui est in pago Matisconensi, in agro Fusciacensi, in villa Davaiaco. Ipse campus terminat a mane terra Sancti Stephani, a medio die et a sero terra Adoni, a circio via publica; habet in longo a mane perticas X et pedes V, a medio die perticas XII, a sero perticas XI, a cercio XIII. Infra istas terminationes et perticationes ipse Wido abbas donat Adoni ipsum campum in loco scammii. Similiter donat Ado abbas tantum et dimidium campum qui est in page Matisconensi, in agro Fusciacensi, in ipsa villa Davaiaco; terminat ipsum campum a mane de ipsa hereditate, a medio die terra Sancte Marie, a sero et circio terra de Prisciaco. Infra istas terminationes et perticationes commutat Ado ipsum campum a partibus Sancti Leodegarii; si quis eum calumniaverit IIII uncias componat auri. S. Widonis abbatis. S. Corterii. S. Rotgerii. S. Humfredi. S. Warnerii.